Publication: Magyar Közlöny
Issue: MK-2004-26 (Year: 2004, Number: 26)
Era: 2004-2010
Section: 2003. évi LXXXII. törvény alapján
Paragraph Index: 73

(6) Amennyiben az Európai Bizottság a fogyasztók egészségére és biztonságára több tagállamban is súlyosan veszélyes áruról szerez tudomást és az érintett tagállamokkal folytatott tanácskozást, valamint a veszély tekintetében illetékes tudományos bizottsággal folytatott konzultációt követõen az általános termékbiztonságról szóló, az Európai Parlament és a Tanács 2001/95/EK irányelve 13. cikkének (1) bekezdése alapján határozatot hoz, a határozat tárgyát képezõ veszélyes árunak az Európai Unió területérõl történõ kivitele — a határozat eltérõ rendelkezése hiányában — tilos. A Fõfelügyelõség az Európai Bizottság határozata alapján haladéktalanul értesíti az illetékes piacfelügyeleti hatóságot, és az a határozatban megjelölt más határidõ hiányában legfeljebb 20 napon belül meghoz minden szükséges intézkedést a határozat végrehajtása érdekében. A határozat végrehajtásáért felelõs illetékes piacfelügyeleti hatóságnál az érintettek a határozat közzétételét követõ 30 napon belül észrevételeket tehetnek. Az illetékes piacfelügyeleti hatóság a KPIR-en keresztül az észrevételekrõl tájékoztatja az Európai Bizottságot.”

Source: https://magyarkozlony.hu/hivatalos-lapok/8ac55886aa6a032af7e37005fcaf54dce5604975/dokumentumok/99bbf1176d239ea31d063b4317f900fbc78c543f/letoltes